32004R0738
L 116/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 738/2004 НА КОМИСИЯТА
от 21 април 2004 година,
за допълнение на приложението към Регламент (ЕО) № 2400/96 за вписването на определени означения в „Регистър на защитените наименования за произход и защитените географски указания“ (Peras de Rincón de Soto и Brioche vendéenne)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2081/92 на Съвета от 14 юли 1992 г. за защита на географските указания и наименованията за произход на селскостопанските и хранителни продукти (1), и по-специално член 6, параграфи 3 и 4 от него,
като има предвид, че:
(1)
Съгласно член 5 от Регламент (ЕИО) № 2081/92 Испания е изпратила до Комисията заявка за регистрация на означението „Peras de Rincón de Soto“ като наименование за произход, а Франция от своя страна е изпратила до Комисията заявка за регистрация на означението „Brioche vendéenne“ като географско указание.
(2)
В съответствие с член 6, параграф 1 от посочения регламент е установено, че заявките отговарят на всички посочени в този регламент изисквания, и по-специално, че те съдържат цялата информация, която се изисква съгласно член 4 от него.
(3)
Няма изпратено до Комисията възражение по смисъла на член 7 от Регламент (ЕИО) № 2081/92 след публикуването в Официален вестник на Европейския съюз (2) на означенията, посочени в приложението към настоящия регламент.
(4)
Следователно тези означения отговарят на изискванията за вписване в „Регистър на защитените наименования за произход и защитените географски указания“ и трябва да се ползват със закрила на общносто равнище като защитено наименование за произход и защитено географско указание.
(5)
Приложението към настоящия регламент допълва приложението към Регламент (ЕО) № 2400/96 на Комисията (3),
ПРИЕ НАСТОЯЩИЯ РЕГЛАМЕНТ:
Член 1
Означенията, изброени в приложението към настоящия регламент, се добавят в приложението към Регламент (ЕО) № 2400/96 и се вписват като защитено наименование за произход (ЗНП) и защитено географско указание (ЗГУ) в „Регистър на защитените наименования за произход и защитените географски указания“, предвиден в член 6, параграф 3 от Регламент (ЕИО) № 2081/92.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 април 2004 година.